شه‌فه‌ق نيوز/ وه‌زاره‌ت پێشمه‌رگه‌و هۆڵه‌ندا، ياداشتيگ له‌يه‌كڕه‌سينه‌وه‌ له‌ دوسيه‌ى خاسسازيه‌يل ئمزا كردن له‌وه‌خت رێ وڕه‌سميگ وه‌ ئاماده‌بوين شۆڕش ئسماعيل وه‌زير پێشمه‌رگه‌ له‌ حكومه‌ت هه‌رێم كوردستان و ويليام نيكۆلاس كوزايين كونسڵ گشتى هۆڵه‌ندى له‌ هه‌رێم كوردستان.
وه‌زير پێشمه‌رگه‌ ئى گامه‌ له‌لايه‌ن حكومه‌ت هۆڵه‌ندييه‌و وه‌ گرنگ و كاريگه‌ر تاريف كرد، بيجگه‌ ستايشى ئه‌را رۆڵ و ئه‌رك راوێژكاره‌يل و هيزه‌يل هۆڵه‌ندى له‌ مه‌شقداين پێشمه‌رگه‌.
جى باسه‌، وه‌رجه‌ ئمزاكردن ياداشتگه‌, كونسڵ هۆڵه‌ندى جه‌خت له‌وه‌ كرد وه‌گووره‌ى ناوه‌ڕووك ياداشتگه‌ راوێژكاره‌يل و سه‌ربازه‌يل و مه‌ده‌نيه‌يل سه‌ر وه‌ وڵاته‌يل ئه‌مريكا و بريانيا و ئه‌ڵمانيا به‌شدارى له‌ پرووسه‌ى خاسسازى ئه‌كه‌ن له‌ وه‌زاره‌ت پێشمه‌رگه‌.
